繁體字網 - 名著歡迎您翻開《楚辭補注》，請相信閱讀點亮人生。
楚辭補注文章目錄列表：
楚辭補注介紹：
楚辭補注系宋洪興祖撰。興祖字慶善。陸游《渭南集》有興祖手帖跋，稱為“洪成季慶善”，未之詳也。丹陽人。政和中登上舍第。南渡后召試，授秘書省正字。歷官提點江東刑獄，知真州、饒州。后忤秦檜，編管昭州，卒。事跡具《宋史·儒林傳》。周麟之《海陵集》有興祖《贈直敷文閣制》，極褒其編纂之功。蓋檜死乃昭雪也。案陳振孫《書錄解題》列《補注楚辭》十七卷、《考異》一卷。稱“興祖少時，從柳展如得東坡手校十卷。凡諸本異同，皆兩出之。后又得洪玉父而下本十四五家，參校遂為定本，始補王逸《章句》之未備者。成書又得姚廷輝本，作《考異》，附古本釋文之后。又得歐陽永叔、孫莘老、蘇子容本於關子東、葉少協，校正以補《考異》之遺”云云。則舊本兼載釋文，而《考異》一卷附之，在《補注》十七卷之外。此本每卷之末有汲古后人毛表字奏叔依古本是正印記，而《考異》已散入各句下，未知誰所竄亂也。又目錄后有興祖《附記》，稱鮑欽止云：“《辨騷》非《楚辭》本書，不當錄。班固二序，舊在《九嘆》之后，今附於第一通之末”云云。此本《離騷》之末有班固二序，與所記合。而劉勰《辨騷》一篇仍列序后，亦不詳其何故。豈但言其不當錄，而未敢遽刪歟？漢人注書，大抵簡質，又往往舉其訓詁，而不備列其考據。興祖是編，列逸注於前，而一一疏通、證明、補注於后，於逸注多所闡發。又皆以“補曰”二字別之，使與原文不亂，亦異乎明代諸人妄改古書，恣情損益。於楚辭諸注之中，特為善本。故陳振孫稱其用力之勤，而朱子作《集注》，亦多取其說云。洪興祖，字慶善，丹陽（今屬江蘇）人，南宋初曾官秘書省正字。此書為補正王逸《楚辭章句》之作。其體例為先列王逸注，再標“補曰”以申述己說，既補足王逸所未詳，兼糾正王逸的疏誤。補注中除訓詁名物而外，還大量征引歷史傳說、神話故事，頗為詳贍。另外，《楚辭章句》征引典籍，多不言書名，而此書所引，則必舉出處。